LIETUVOS RESPUBLIKOS FINANSŲ MINISTRO

Į S A K Y M A S

DĖL FINANSŲ MINISTRO 2008 M. LIEPOS 10 D. ĮSAKYMO Nr. 1K-233 „DĖL VIEŠOJO SEKTORIAUS APSKAITOS IR FINANSINĖS ATSKAITOMYBĖS 16-OJO STANDARTO PATVIRTINIMO“ PAKEITIMO

2012 m. kovo 20 d. Nr. 1K-107

Vilnius

1. P a k e i č i u 16-ąjį viešojo sektoriaus apskaitos ir finansinės atskaitomybės standartą „Biologinis turtas ir mineraliniai ištekliai“, patvirtintą Lietuvos Respublikos finansų ministro 2008 m. liepos 10 d. įsakymu Nr. 1K-233 „Dėl viešojo sektoriaus apskaitos ir finansinės atskaitomybės 16-ojo standarto patvirtinimo“ (Žin., 2008, Nr. 82-3276; 2010, Nr. 81-4258):

1.1. Išdėstau II skyriaus pavadinimą taip:

„II. BIOLOGINIO TURTO IR MINERALINIŲ IŠTEKLIŲ GRUPAVIMAS IR PIRMINIS PRIPAŽINIMAS“.

1.2. Išdėstau 8 punktą taip:

„8. Finansinės būklės ataskaitoje biologinis turtas rodomas atskirame straipsnyje – nepriskiriamas nei prie ilgalaikio, nei prie trumpalaikio turto straipsnių. Mineraliniai ištekliai rodomi straipsnyje „Mineraliniai ištekliai ir kitas ilgalaikis turtas“.“

1.3. Išbraukiu po 8 punktu III skyriaus pavadinimą.

1.4. Papildau šiuo 81 punktu:

„81. Mineraliniai ištekliai klasifikuojami pagal Lietuvos Respublikos kietųjų naudingųjų iškasenų išteklių klasifikaciją, patvirtintą Lietuvos geologijos tarnybos prie Lietuvos Respublikos aplinkos ministerijos direktoriaus 1999 m. rugsėjo 17 d. įsakymu Nr. 39 (Žin., 1999, Nr. 81-2407).“

1.5. Išdėstau 9.3 punktą taip:

„9.3. galima patikimai nustatyti turto tikrąją vertę, įsigijimo savikainą (detaliau paaiškinta šio standarto 10–11 punktuose) arba iš turto gautinų būsimųjų pajamų dabartinę vertę (detaliau paaiškinta šio standarto 351–354 punktuose).“

1.6. Įrašau po 9.3 punktu III skyriaus pavadinimą ir jį išdėstau taip:

„III. BIOLOGINIO TURTO VERTINIMAS“.

1.7. Išdėstau V skyriaus pavadinimą taip:

„V. MINERALINIŲ IŠTEKLIŲ VERTINIMAS ir POKYČIŲ apskaita“.

1.8. Pripažįstu 35 punktą netekusiu galios.

1.9. Papildau šiais 351, 352, 353 ir 354 punktais:

„351. Pirminio pripažinimo metu mineralinių išteklių grupės vienetas vertinamas ir apskaitoje registruojamas mokesčių už gamtos išteklius būsimųjų pajamų dabartine verte. Dabartinės vertės apskaičiavimas paaiškintas 22-ajame VSAFAS „Turto nuvertėjimas“. Kai mokesčių už gamtos išteklius būsimųjų pajamų dabartinė vertė negali būti patikimai nustatyta, mineraliniai ištekliai registruojami nebalansinėse sąskaitose.

352. Mokesčių už gamtos išteklius būsimųjų pajamų dabartinės vertės padidėjimas tiesiogiai didina viešojo sektoriaus subjekto, kuris atlieka vadovaujančiosios žemės gelmių registro tvarkymo ir žemės gelmių registro tvarkymo įstaigų funkcijas, mineralinių išteklių rezervą ir grynojo turto pokyčių ataskaitoje priskiriamas prie kitų rezervų.

353. Kai mineraliniai ištekliai sunaudojami, sunaudoto kiekio mokesčių už gamtos išteklius būsimųjų pajamų dabartinė vertė pripažįstama pagrindinės veiklos sąnaudomis. Atitinkamai sumažinama ir mineralinių išteklių rezervo suma. Kai mokesčių už gamtos išteklius būsimųjų pajamų dabartinė vertė sumažėja dėl kitų priežasčių negu sunaudojimas, dabartinės vertės sumažėjimo suma tiesiogiai mažina į kitus rezervus įtrauktą mineralinių išteklių rezervo sumą.

354. Informaciją, reikalingą mineralinių išteklių apskaitai, renka ir mineralinių išteklių sąlyginę vertę bei mokesčių už gamtos išteklius būsimųjų pajamų dabartinę vertę nustato viešojo sektoriaus subjektas, kuris atlieka vadovaujančiosios žemės gelmių registro tvarkymo ir žemės gelmių registro tvarkymo įstaigų funkcijas.“

1.10. Išdėstau 37 punktą taip:

„37. Viešojo sektoriaus subjektas, kuris atlieka vadovaujančiosios žemės gelmių registro tvarkymo ir žemės gelmių registro tvarkymo įstaigų funkcijas, aiškinamajame rašte privalo atskirai nurodyti balansinėse ir nebalansinėse sąskaitose užregistruotų mineralinių išteklių kiekį ir mokesčiui skaičiuoti naudojamą sąlyginę vertę (pagal šio standarto 2 priede pateiktą formą) bei pagrindinius principus ir prielaidas, taikytus mokesčių už gamtos išteklius būsimųjų pajamų dabartinei vertei nustatyti.“

1.11. Papildau šiais 371 ir 372 punktais:

„371. Viešojo sektoriaus subjektas, kuris atlieka vadovaujančiosios žemės gelmių registro tvarkymo ir žemės gelmių registro tvarkymo įstaigų funkcijas, aiškinamajame rašte ir jį kontroliuojantis viešojo sektoriaus subjektas grupės konsoliduotosiose finansinėse ataskaitose turi pateikti informaciją apie mineralinių išteklių balansinės vertės pasikeitimą per ataskaitinį laikotarpį pagal šio standarto 5 priede nustatytą formą.

372. Šio standarto 36.1 ir 36.5 punktuose nurodyti sąrašai pateikiami tik viešojo sektoriaus subjekto atskirų finansinių ataskaitų (nekonsoliduotų) aiškinamuosiuose raštuose.“

1.12. Išdėstau 2 priedą nauja redakcija (pridedama).

1.13. Išdėstau 3 priedą nauja redakcija (pridedama).

1.14. Išdėstau 4 priedą nauja redakcija (pridedama).

1.15. Papildau 5 priedu „Mineralinių išteklių, įvertintų mokesčių už gamtos išteklius pajamų dabartine verte, vertės pasikeitimas per ataskaitinį laikotarpį“ (pridedama).

2. N u s t a t a u, kad šis įsakymas taikomas finansinių ataskaitų rinkiniams, sudaromiems už 2012 metus ir vėlesnius ataskaitinius laikotarpius.

FINANSŲ MINISTRĖ	INGRIDA ŠIMONYTĖ

16-ojo VSAFAS „Biologinis turtas ir mineraliniai ištekliai“

2 priedas

(Informacijos apie mineralinius išteklius pateikimo žemesniojo ir aukštesniojo lygių finansinių ataskaitų aiškinamajame rašte forma)

MINERALINIAI IŠTEKLIAI

Eil. Nr.	Mineralinių išteklių pavadinimas	Ataskaitinio laikotarpio pradžioje	Ataskaitinio laikotarpio pabaigoje

mato vnt.	kiekis	sąlyginė vertė	dabartinė vertė	mato vnt.	kiekis	sąlyginė vertė	dabartinė vertė
1	2	3	4	5	6	7	8	9	10
1.	Finansinės būklės ataskaitoje rodomi mineraliniai ištekliai:
1.1.	...
2.	Iš viso:
3.	Finansinės būklės ataskaitoje nerodomi mineraliniai ištekliai:
3.1.	Parengtinai išžvalgyti mineraliniai ištekliai
3.2.	Prognoziniai mineraliniai ištekliai
4.	Iš viso:

_________________

16-ojo VSAFAS „Biologinis turtas ir mineraliniai ištekliai“

3 priedas

(Informacijos apie biologinio turto, įvertinto tikrąja verte, vertės pasikeitimą per ataskaitinį laikotarpį pateikimo žemesniojo ir aukštesniojo lygių finansinių ataskaitų aiškinamajame rašte forma)

BIOLOGINIO TURTO, ĮVERTINTO TIKRĄJA VERTE, VERTĖS PASIKEITIMAS PER ATASKAITINĮ LAIKOTARPĮ

Eil. Nr.	Straipsniai	Žemės ūkio veikloje naudojamo biologinio turto grupė	Ne žemės ūkio veikloje naudojamo biologinio turto grupė	Išankstiniai mokėjimai už biologinį turtą	Iš viso
1	2	3	4	5	6
1.	Likutis ataskaitinio laikotarpio pradžioje
2.	Biologinio turto padidėjimas dėl:
2.1.	Prieauglio	X
2.2.	Įsigijimo
2.3.	Tikrosios vertės pasikeitimo, įvertinus pardavimo vietos išlaidas, pokyčių	X
2.4.	Gauto nemokamai	X
2.5.	Pergrupavimo
3.	Biologinio turto sumažėjimas dėl:
3.1.	Pardavimo	X
3.2.	Perdavimo	X
3.3.	Tikrosios vertės, atėmus įvertintas pardavimo vietos išlaidas, pokyčių	X
3.4.	Žemės ūkio produkcijos gavimo	X
3.5.	Nurašymo
3.6.	Pergrupavimo
3.7.	Kitų priežasčių
4.	Kiti pokyčiai*
5.	Likutis ataskaitinio laikotarpio pabaigoje (1+2–3+/–4)

* Pokyčiai turi būti paaiškinti aiškinamajame rašte.

X pažymėti ataskaitos laukai nepildomi.

_________________

16-ojo VSAFAS „Biologinis turtas ir mineraliniai ištekliai“

4 priedas

(Informacijos apie biologinio turto, įvertinto įsigijimo savikaina arba normatyvinėmis kainomis, vertės pasikeitimą per ataskaitinį laikotarpį pateikimo žemesniojo ir aukštesniojo lygių finansinių ataskaitų aiškinamajame rašte forma)

BIOLOGINIO TURTO, ĮVERTINTO ĮSIGIJIMO SAVIKAINA ARBA NORMATYVINĖMIS KAINOMIS, VERTĖS PASIKEITIMAS PER ATASKAITINĮ LAIKOTARPĮ

Eil. Nr.	Straipsniai	Žemės ūkio veikloje naudojamo biologinio turto grupė	Ne žemės ūkio veikloje naudojamo biologinio turto grupė	Išankstiniai mokėjimai už biologinį turtą	Iš viso
1	2	3	4	5	6
1.	Likutis ataskaitinio laikotarpio pradžioje
2.	Biologinio turto padidėjimas dėl:
2.1.	Prieauglio	X
2.2.	Įsigijimo
2.3.	Gauto nemokamai	X
2.4.	Pergrupavimo
2.5.	Nuvertėjimo atstatymo
3.	Biologinio turto sumažėjimas dėl:
3.1.	Pardavimo	X
3.2.	Perdavimo	X
3.3.	Žemės ūkio produkcijos gavimo	X
3.4.	Nurašymo
3.5.	Nuvertėjimo
3.6.	Pergrupavimo
3.7.	Kitų priežasčių
4.	Kiti pokyčiai *
5.	Likutis ataskaitinio laikotarpio pabaigoje (1+2–3+/–4)

* Pokyčiai turi būti paaiškinti aiškinamajame rašte.

X pažymėti ataskaitos laukai nepildomi.

_________________

16-ojo VSAFAS „Biologinis turtas ir mineraliniai ištekliai“

5 priedas

(Informacijos apie mineralinių išteklių, įvertintų mokesčių už gamtos išteklius pajamų dabartine verte, vertės pasikeitimą per ataskaitinį laikotarpį pateikimo žemesniojo ir aukštesniojo lygių finansinių ataskaitų aiškinamajame rašte forma)

MINERALINIŲ IŠTEKLIŲ, ĮVERTINTŲ MOKESČIŲ UŽ GAMTOS IŠTEKLIUS PAJAMŲ DABARTINE VERTE, VERTĖS PASIKEITIMAS PER ATASKAITINĮ LAIKOTARPĮ

Eil. Nr.	Straipsniai	Paskutinė ataskaitinio laikotarpio diena	Paskutinė praėjusio ataskaitinio laikotarpio diena

1	2	3	4
1.	Likutis ataskaitinio laikotarpio pradžioje
2.	Mineralinių išteklių padidėjimas dėl:
2.1.	naujai išžvalgytų išteklių
2.2.	kitų priežasčių
3.	Mineralinių išteklių sumažėjimas dėl:
3.1.	sunaudojimo
3.2.	kitų priežasčių
4.	Likutis ataskaitinio laikotarpio pabaigoje

_________________